ფონა (ლაგოდეხის მუნიციპალიტეტი)

ფონა — ლაგოდეხის მუნიციპალიტეტის სოფლების ზემო ფონასა და ქვემო ფონას ძველი საერთო სახელწოდება; საქართველოს თანამედროვე მოწყობით ლაგოდეხის მუნიციპალიტეტის ერთ-ერთი ადმინისტრაციული ერთეული (სოფლები: დონა, ზემო ფონა, ზემო ხეჩილი, ქვემო ფონა, ქვემო ხეჩილი.

 სოფელი ფონა 
სოფელი ფონა მდებარეობს მდინარე კაბალის მარჯვენა მხარეს, ზღვის დონიდან 360 მ-ზე, ლაგოდეხიდან 20 კმ-ში. 

შეიქმნა XX საუკუნის დასაწყისში. სოფელს სახელი დაერქვა კაბალის ხეობის ქვემო წელის სახელწოდების მიხედვით (ზემოთს ეწოდებოდა ხეჩილი).ი. კახელი, ორი დღე კაბალზე (მგზავრის შენიშვნები), გაზ. „ივერია“, 1889, №178. — გვ. 2-3. დასახლებული იყო ოსი, აზერბაიჯანელი და ქართველი მოახალშენეებით. შემდეგ გაიყო ზემო ფონად და ქვემო ფონად, რომლებიც პერიოდულად კვლავ ერთიანდებოდა, მათ შორის საქართველოს პირველი ეროვნული აღწერის (2002) დროს.საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ამ აღწერის მონაცემებით სოფელ ფონაში იყო 341 მცხოვრები, ძირითადად (91 %) ოსები. სოფლის მიდამოებში შემორჩენილია XVI საუკუნის სამების დარბაზული ეკლესია.

 ფონის ადმინისტრაციული ერთეული 
ფონის ადმინისტრაციული ერთეულის წინამორბედი — ფონის სასოფლო საბჭო, ცენტრით სოფელ ფონაში, შეიქმნა 1932 წელს. მასში შევიდა სოფლები: ფონა, ეშმაკის ყურე, ზემო ხეჩილი, ქვემო ხეჩილი (ბაისუბნის სასოფლო საბჭოდან), ლაფნიანი და გუჯარეთი (აფენის სასოფლო საბჭოდან).საქართველოს სსრ მუშათა და გლეხთა მთავრობის კანონთა და განკარგულებათა კრებული, №1, 1932. — გვ. 2. 2002 წლისთვის ფონის თემის საკრებულო აერთიანებდა სოფლებს: დონას, ზემო ხეჩილსა, ფონასა და ქვემო ხეჩილს, 2014 წლისთვის — დონას, ზემო ფონას, ზემო ხეჩილს, ქვემო ფონასა და ქვემო ხეჩილს.   

ლიტერატურა

სქოლიო

კატეგორია:ლაგოდეხის მუნიციპალიტეტის ისტორიული სოფლები